Diari Oficial de la Generalitat Valenciana


Sumari del DOGV 6907, del 21-11-2012 (2012/10409)

Licitació número 64/2012. Subhasta per a l'adjudicació de la parcel·la Ayto E de propietat municipal, ubicada en la unitat d'execució Espacios del Este, illa 11.3.
-------------------------------------------------------------------------------------------------------------------------------------------------------------------

### Dades del document

Número de DOGV
:   6907

Data del DOGV
:   21-11-2012

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2012/10373


Data del document
:   13-11-2012

Organisme emissor
:   Ajuntament d'Albalat dels Sorells

Tipus de document
:   Anunci

Descriptors 

:   * Albalat dels Sorells
    * contracte administratiu

Licitació número 64/2012. Subhasta per a l'adjudicació de la parcel·la Ayto E de propietat municipal, ubicada en la unitat d'execució Espacios del Este, illa 11.3. [2012/10209]  
Després que el Ple de la corporació, en la sessió ordinària del 31 d'octubre de 2012, ha aprovat el plec de clàusules administratives que ha de regir la subhasta per a l'adjudicació, per mitjà de procediment obert, de la parcel·la Ayto E de propietat municipal, de la unitat d'execució Espacios del Este, del sòl urbanitzable d'Albalat dels Sorells, se n'anuncia la subhasta pública corresponent de conformitat amb les condicions següents:  
  
1. Entitat adjudicadora  
a) Organisme: Ajuntament d'Albalat dels Sorells.  
b) Dependència que tramita l'expedient: Contractació.  
c) Número d'expedient: 64/2012  
  
2. Objecte de contracte  
Alienació per l'Ajuntament per mitjà de subhasta pública de la parcel·la que es descriu a continuació: parcel·la de propietat municipal Ayto E, inscrita en el Registre de la Propietat de Moncada 2, en el tom 2352, llibre 71, d'Albalat, foli 13, finca registral 5867, inscripció 1a.  
  
Descripció de l'objecte:  
  
  
  
  
3. Tramitació, procediment i forma d'adjudicació  
a) Tramitació: ordinària.  
b) Procediment: obert.  
c) Forma d'adjudicació: subhasta pública.  
  
4. Tipus de licitació  
El tipus de licitació es fixa d'acord amb la valoració tècnica de l'arquitecte municipal de data 5 de setembre de 2012 i podrà ser millorada a l'alça pels licitadors.   
Parcel·la Ayto E: cent quaranta-nou mil quatre-cents dotze euros i cinquanta-set cèntims (149.412,57 €) més trenta-un mil tres-cents setanta-sis euros i seixanta-quatre cèntims en concepte d'IVA (31.376,64 €).  
  
No s'hi admetrà cap proposició amb un preu inferior al tipus de licitació.  
En el tipus de licitació no està inclòs l'IVA, que s'indica de manera separada, ni altres tributs o depeses aplicables a la transmissió.  
  
5. Garantia provisional  
Per a prendre part en esta subhasta no s'exigix la consignació de garantia provisional.   
  
6. Obtenció de documentació i informació  
a) Entitat: Ajuntament d'Albalat dels Sorells. Horari d'oficines: de 09.00 a 13.00 hores, de dilluns a divendres.   
b) Domicili: plaça del Castell, 2.  
c) Codi postal i localitat: 46035 Albalat dels Sorells.  
d) Telèfon: 795 889 040.  
e) Telefax: 574 679 035.  
f) Correu electrònic: .   
g) Pàgina web de l'Ajuntament: .   
  
7. Capacitat per a contractar  
Es detalla en la clàusula sexta del plec de clàusules administratives particulars.  
  
8. Presentació de les ofertes  
a) Data límit de presentació de proposicions: 20 dies naturals, comptadors a partir de l'endemà de la data de publicació de l'anunci de licitació en el Butlletí Oficial de la Província de València o en el Diari Oficial de la Comunitat Valenciana, depenent de quin dels dos anuncis siga l'últim a publicar-se. En el cas que l'últim dia del termini siga inhàbil, el termini conclourà el pròxim dia hàbil següent.  
  
b) Documentació que cal presentar: està detallada en la clàusula 8a del plec de clàusules administratives. S'ha de presentar en dos sobres: sobre A (documentació administrativa) i sobre B (proposició econòmica) amb el següent model de proposició:  
«(Nom i cognoms) ..., major d'edat, que visc a ..., amb domicili a ..., amb DNI ..., en nom propi o en representació de la mercantil ..., CIF núm. ..., assabentat de l'anunci publicat en el Butlletí Oficial de la Província de València número ..., de data ..., i del plec de condicions i la resta d'antecedents que regixen l'alienació, per mitjà de subhasta, de la parcel·la de propietat municipal Ayto E de la unitat d'execució Espacios del Este d'Albalat dels Sorells, el contingut de la qual conec i accepte íntegrament, em compromet a adquirir amb subjecció estricta a estes condicions la parcel·la esmentada per la quantitat d ... (indiqueu en lletres el preu de l'oferta) euros (indiqueu en números el preu de l'oferta ?), IVA no inclòs.   
(Lloc, data i firma del licitador/a o representant).»  
c) Lloc de presentació: Registre d'Entrada de l'Ajuntament, de dilluns a divendres de 09.00 a 13.00 hores. O en qualsevol altre lloc de presentació previst en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
9. Obertura de les ofertes  
Lloc: saló de plens de l'Ajuntament d'Albalat dels Sorells.  
a) Sobre A: (en sessió privada)  
Una vegada finalitzat el termini de presentació d'ofertes, la mesa es reunirà a l'efecte de qualificar prèviament la documentació general (sobre A) dels licitadors que haja sigut presentada dins del termini i en la forma escaient, i la secretària certificarà la relació de documents que figuren en cada un d'estos. La mesa de contractació procedirà a qualificar la documentació general continguda en els sobres A presentats pels licitadors, i si observa defectes materials en la documentació presentada, ho notificarà per fax, telegrama o correu electrònic al licitador corresponent, i en deixarà constància de la notificació en l'expedient, i li concedirà un termini no superior a tres dies hàbils perquè ho esmene. Ara bé, si la documentació d'un licitador conté defectes substancials o deficiències materials no esmenables, no serà admés a la licitació.  
  
b) Sobre B: (en sessió pública).  
La mesa de contractació, una vegada qualificada la documentació del sobre A i realitzades les esmenes, aclariments o l'aportació de documents complementaris, si pertoca, procedirà, en un acte públic, a obrir el sobre B dels licitadors admesos.  
Es comunicarà als licitadors que s'hagen presentat la data de la constitució i obertura dels sobres A i B amb suficient antelació.  
  
  
10. Termini d'adjudicació  
L'òrgan de contractació ha d'adjudicar el contracte dins dels 10 dies hàbils següents a la recepció de la documentació justificativa d'estar el licitador al corrent en el compliment de les obligacions tributàries i amb la Seguretat Social i d'haver constituït la garantia definitiva.  
  
  
11. Garantia definitiva  
El licitador que haja presentat la millor oferta ha d'acreditar, en el termini establit en la clàusula 10.1, la constitució de la garantia definitiva per un import del 5 % de l'import d'adjudicació, exclòs l'IVA.  
  
  
12. Càrregues urbanístiques  
Anirà a càrrec del contractista el pagament de les càrregues urbanístiques fixades en el compte de liquidació provisional de la reparcel·lació que estiguen pendents de pagar, així com les que puguen resultar d'una eventual retaxació de càrregues o de la liquidació definitiva de les càrregues que aprove l'Ajuntament. Consta en l'expedient administratiu un certificat de la secretària de l'AIU Espacios del Este, agent urbanitzador del sector, relatiu a les quotes d'urbanització que ja han sigut satisfetes per l'Ajuntament.  
  
Albalat dels Sorells, 13 de novembre de 2012.- L'alcalde: José Rafael Tamarit Sotomayor.